****

**Ναύπλιο 11/06/25,**

**Δελτίο Τύπου**

Το **Center of innovation & entrepreneurship** του Πανεπιστημίου Πελοποννήσου σας προσκαλεί στο εκπαιδευτικό workshop **Capacity Building**, με τίτλο **«Χρηματοδοτικά εργαλεία και διαχείριση πόρων»**.

Τα Capacity Building Workshops υλοποιούνται στους χώρους του Πανεπιστημίου Πελοποννήσου, με στόχο την ενίσχυση των γνώσεων και δεξιοτήτων των συμμετεχόντων σε κρίσιμους τομείς όπως η τεχνολογία, η καινοτομία και η έρευνα. Μέσα από στοχευμένες θεματικές ενότητες και βιωματική προσέγγιση, οι συμμετέχοντες έρχονται σε επαφή με σύγχρονες πρακτικές και εργαλεία, αξιοποιώντας παράλληλα τις δυνατότητες του εργαστηρίου καινοτομίας **Innovation Lab**.

Το συγκεκριμένο workshop επικεντρώνεται στην παρουσίαση των μεθόδων εντοπισμού και αξιοποίησης **ευρωπαϊκών και εθνικών πηγών χρηματοδότησης** για την υλοποίηση σχεδίων. Θα αναλυθούν στρατηγικές για την **προσέλκυση επενδυτών** και τη δημιουργία **αποδοτικών συνεργασιών** για την επιχειρηματική ανάπτυξη. Επιπλέον, θα εξερευνηθούν σύγχρονα χρηματοδοτικά μοντέλα, όπως το **crowdfunding** και οι **business angels**, ως εναλλακτικές πηγές κεφαλαίων.

Η εκδήλωση θα πραγματοποιηθεί την **Παρασκευή 13 Ιουνίου 2025**, από τις **12:00 έως τις 15:00**, στα Κεντρικά Διδακτήρια της Σχολής Καλών Τεχνών του Πανεπιστημίου Πελοποννήσου, στην Αίθουσα “**Λήδα Τασοπούλου, Ναύπλιο.**

Εισηγήτρια του workshop θα είναι η Δρ. **Βασιλική Κρεμαστιώτη**, από το Τμήμα Οικονομικών Επιστημών του Πανεπιστημίου Πελοποννήσου, με εξειδίκευση στη **Μακροοικονομία, την Οικονομετρία, την Καινοτομία και την Επιχειρηματικότητα**.

Για όσους δεν μπορούν να παρευρεθούν με φυσική παρουσία, υπάρχει δυνατότητα διαδικτυακής παρακολούθησης μέσω της ακόλουθης σύνδεσης: [**Σύνδεσμος διαδικτυακής συμμετοχής**](https://upelop.webex.com/upelop/j.php?MTID=md6a55b9fdd083837478cab7c6dafb5b4).

Η συμμετοχή είναι **δωρεάν**, ωστόσο απαιτείται **προεγγραφή**, καθώς οι θέσεις είναι περιορισμένες. Σας προσκαλούμε να δηλώσετε τη συμμετοχή σας μέσω της σχετικής [**φόρμας συμμετοχής**.](https://forms.office.com/e/Ps5MgbXMGU)

Σας περιμένουμε με μεγάλη χαρά!

Email Επικοινωνίας: info@5knocks.com

Υπεύθυνος Επικοινωνίας: Χρήστος Γκόφας

*Το Capacity Building Workshop υλοποιείται στο πλαίσιο του Υποέργου 5 με τίτλο: «Ανάπτυξη Κέντρου Καινοτομίας - Επιχειρηματικότητας και Προμήθεια Εργαστηριακού Εξοπλισμού» του Έργου «Δημιουργία Κέντρου Καινοτομίας και Επιχειρηματικότητας- Προμήθεια εξοπλισμού για το Πανεπιστήμιο Πελοποννήσου» βάσει της Πρόσκλησης SUB2: «Πανεπιστήμια Αριστείας» με κωδικό ΟΠΣ ΤΑ 5180665 από το Ταμείο Ανάκαμψης και Ανθεκτικότητας «Ελλάδα 2.0» με κωδικό ΟΠΣ ΤΑ 5180665 στο Ταμείο Ανάκαμψης και Ανθεκτικότητας «Ελλάδα 2.0» (Kωδικός Δράσης: 16289).*